Potrivit specialiștilor, copiii au fost cei mai afectaţi de restricțiile sociale din pandemie. Lipsa interacțiunii față în față i-a limitat pe mulți preșcolari și elevi de școală primară doar la părinți și la ecrane pentru a compensa interacțiunea socială.
Astfel, majoritatea dintre ei se confruntă acum cu probleme de vorbire, pronunție, dar şi de înțelegere a textelor sau cuvintelor citite.
În acest context, la nivelul municipalității se analizează măsuri pentru a-i sprijini pe cei mici să treacă peste aceste provocări care, potrivit logopezilor, trebuie urgent rezolvate începând cu vârsta de cinci ani.
În ciuda lipsei de specialiști în județ, CJRAE Bihor face eforturi pentru a oferi terapie gratuită celor care au nevoie, mai spune sursa citată.